Няўмольны час не стаіць на месцы, а ўсё хутчэй і хутчэй бяжыць, пакідаючы пасля сябе дзесяцігоддзі. На ліку нашага раёна іх ужо восем з паловай. Гэта не проста гады, гэта жыцці людзей, значныя і не вельмі падзеі, мары, спадзяванні, вырашэнне штодзённых пытанняў і клопат пра дабрабыт людзей. Людзі заўсёды былі галоўнай каштоўнасцю нашай добрушскай зямлі. Іх талент, працавітасць, добрасумленнасць праслаўлялі наш раён далёка за яго межамі. З шанавання паважаных людзей раёна пачалося юбілейнае святкаванне, якое прайшло ў мінулую суботу ў раённым Доме культуры імя Куйбышава.